3. การประกอบธุรกิจของแต่ละสายผลิตภัณฑ์

3.1 ลักษณะบริการ

ก) บริษัท ทรีนีตี้ วัฒนา จำกัด (มหาชน)

บริษัท ทรีนีตี้ วัฒนา จำกัด (มหาชน) ดำเนินธุรกิจในด้านการลงทุน โดยบริษัทได้ลงทุนในบริษัทย่อย
3 บริษัท คือ บริษัทหลักทรัพย์ ทรีนีตี้ จำกัด บริษัท ทรีนีตี้ แอ๊ดไวซอรี่ 2001 จำกัด และบริษัท
ทรีนีตี้ อินฟอร์เมชั่น จำกัด
โดยคณะกรรมการของบริษัทจะเป็นผู้กำหนดนโยบายเพื่อให้บริษัทย่อยทั้งสามนำไปปฏิบัติ
โดยผ่านคณะกรรมการของบริษัทย่อยทั้ง 3 บริษัท

ในปี 2546 บริษัทได้ลงทุนในหลักทรัพย์จดทะเบียน ซึ่งดูแลโดยบริษัท ทรีนีตี้ อินฟอร์เมชั่น จำกัด
ซึ่งคณะกรรมการได้แต่งตั้งคณะกรรมการพิจารณาการลงทุน
และได้กำหนดนโยบายและระเบียบวิธีปฏิบัติในการลงทุนหลักทรัพย์ บริษัทมีรายได้การลงทุนในปี
2546 จำนวน 12 ล้านบาท

สำหรับปี 2547 บริษัทมีเงินลงทุนเพื่อค้าในหลักทรัพย์จดทะเบียนตามราคาตลาด ณ วันที่ 31
ธันวาคม 2547 จำนวน 50 ล้านบาท โดยบริษัทมีขาดทุนทั้งที่เกิดขึ้นและยังไม่เกิดขึ้นจำนวน 6
ล้านบาท นอกจากนั้น ในเดือนธันวาคม 2547 บริษัทได้ลงทุนในบริษัท ไทยลามิเนต
แมนูแฟคเจอเรอร์ จำกัด ซึ่งเป็นหลักทรัพย์ที่ไม่ใช่หลักทรัพย์จดทะเบียนจำนวน 180 ล้านบาท

นโยบายการการลงทุนของบริษัท

บริษัทมีนโยบายการลงทุนและค้าหลักทรัพย์จดทะเบียนที่มีพื้นฐานและผลการดำเนินงานที่ดี
มีบทวิเคราะห์สนับสนุน โดยลักษณะการลงทุนและค้าหลักทรัพย์จะขึ้นกับสภาวะตลาด
นอกจากนี้บริษัทยังพิจารณาลงทุนในบริษัทที่มิใช่บริษัทจดทะเบียนแต่เป็นบริษัทที่มีแนวโน้มการเติบโตสูงเพิ่มกระจายความเสี่ยงจากการพึ่งพาผลตอบแทนจากการลงทุนจากตลาดหลักทรัพย์แห่งประเทศไทยแต่อย่างเดียว

นโยบายการควบคุมดูแลการลงทุน

คณะกรรมการบริษัทได้อนุมัติวงเงินลงทุนและระเบียบวิธีปฏิบัติและการบริหารความเสี่ยงเกี่ยวกับการลงทุนในหลักทรัพย์และให้คณะกรรมการพิจารณาการลงทุนทำหน้าที่กำหนดนโยบายในการคัดเลือกหลักทรัพย์สำหรับลงทุนและกำหนดมาตรการต่าง
ๆ ในการบริหารความเสี่ยงตามแต่ละประเภทของหลักทรัพย์
หรือประเภทของบัญชีเงินลงทุนของบริษัท และประเมินรวมทั้งทำหน้าที่ติดตามผลการลงทุน
เพื่อรายงานต่อคณะกรรมการบริษัท (โปรดดูรายละเอียดในส่วนที่ 2 ข้อ 9
หัวข้อการกำหนดอำนาจอนุมัติของคณะกรรมการพิจารณาการลงทุน)

นโยบายการตั้งสำรองค่าเผื่อการด้อยค่าของเงินลงทุน

บริษัท ทรีนีตี้ วัฒนา จำกัด (มหาชน)
จะแสดงมูลค่าเงินลงทุนในหลักทรัพย์เพื่อค้าและเผื่อขายตามมูลค่ายุติธรรม
สำหรับการเปลี่ยนแปลงมูลค่าของหลักทรัพย์เพื่อค้าจะบันทึกเป็นรายการกำไรหรือขาดทุนในงบการเงิน
ส่วนการเปลี่ยนแปลงมูลค่าของหลักทรัพย์เผื่อขายจะบันทึกเป็นรายการแยกต่างหากในส่วนของผู้ถือหุ้น
ยกเว้นหากหลักทรัพย์เผื่อขายนั้นเกิดการด้อยค่าอย่างถาวร
บริษัทจึงบันทึกการด้อยค่านั้นในงบกำไรขาดทุนทันที

ข) บริษัทหลักทรัพย์ ทรีนีตี้ จำกัด

บริษัทหลักทรัพย์ ทรีนีตี้ จำกัด ดำเนินธุรกิจหลักทรัพย์ โดยมีรายละเอียดแยกตามประเภทธุรกิจดังนี้

  1) การเป็นนายหน้าซื้อขายหลักทรัพย์

บริษัทหลักทรัพย์ ทรีนีตี้ จำกัด เป็นสมาชิกตลาดหลักทรัพย์แห่งประเทศไทยหมายเลข 22
ตั้งแต่เดือนมีนาคม 2545 ให้บริการด้านนายหน้าซื้อขายหลักทรัพย์
โดยมีส่วนแบ่งตลาดมูลค่าการซื้อขายหลักทรัพย์ในปี 2545 ปี 2546 และปี 2547 ดังนี้

ตารางแสดงส่วนแบ่งตลาดมูลค่าซื้อขายหลักทรัพย์

+----------------------------------+-----------+-----------+-----------+
| มูลค่าการซื้อขายหลักทรัพย์              | ปี 2545    | ปี 2546    | ปี 2547    |
+----------------------------------+-----------+-----------+-----------+
| ตลาดหลักทรัพย์ฯ (ล้านบาท)            | 2,061,642 | 4,700,472 | 5,058,620 |
+----------------------------------+-----------+-----------+-----------+
| บริษัท (ล้านบาท)                    | 1         | 2         | 2         |
|                                  | 06,640.88 | 27,811.38 | 52,103.99 |
+----------------------------------+-----------+-----------+-----------+
| ส่วนแบ่งตลาดของบริษัท (%)            | 2.59      | 2.42      | 2.49      |
+----------------------------------+-----------+-----------+-----------+

  ที่มา : ตลาดหลักทรัพย์แห่งประเทศไทย

บริษัทให้บริการด้านนายหน้าซื้อขายหลักทรัพย์กับลูกค้าทั้งที่เป็นบุคคลธรรมดา นิติบุคคล
และลูกค้าสถาบัน บริษัทมีจำนวนลูกค้าเพิ่มสูงขึ้นอย่างต่อเนื่อง โดยในปี 2546 มีลูกค้าจำนวน
8,751 ราย ณสิ้นปี 2547 จำนวนลูกค้าของบริษัทเพิ่มขึ้นเป็น 12,692 ราย ซึ่งเพิ่มขึ้นจำนวน
3,941 ราย หรือคิดเป็นร้อยละ 45 ทั้งนี้บริษัทได้กำหนดนโยบายในการรับลูกค้า
การอนุมัติและการปรับวงเงินซื้อขายหลักทรัพย์ให้ลูกค้า
รวมถึงนโยบายในการควบคุมและติดตามการซื้อขายหลักทรัพย์ของลูกค้าดังนี้

นโยบายในการรับลูกค้าและอนุมัติวงเงินซื้อหลักทรัพย์ให้ลูกค้า 

บริษัทหลักทรัพย์ ทรีนีตี้ จำกัด มีนโยบายในการคัดเลือกลูกค้าที่มีคุณภาพ และมีประวัติการเงินดี ทั้งนี้
บริษัทมีนโยบายในการรับลูกค้าและกำหนดขอบเขตและอำนาจอนุมัติวงเงินซื้อหลักทรัพย์ให้ลูกค้าตามเกณฑ์
ดังนี้

บุคคลธรรมดา พิจารณาจากความมั่นคงของหน้าที่การงาน รายได้ต่างๆที่เพียงพอ
รวมทั้งความสามารถในการชำระเงินในวงเงินที่ได้รับอนุมัติได้
โดยต้องมีเอกสารประกอบการพิจารณา ได้แก่ สำเนาบัตรประจำตัวประชาชน
หรือสำเนาหนังสือเดินทาง สำเนาทะเบียนบ้าน สำเนาสมุดคู่ฝากบัญชีออมทรัพย์ หรือ Bank
Statement

นิติบุคคล/ ลูกค้าสถาบันการเงิน พิจารณาจากฐานะการเงิน กลุ่มผู้ถือหุ้น
ผู้บริหารและตลอดจนความมั่นคงและผลประกอบการที่ดีของธุรกิจ
โดยต้องมีเอกสารประกอบการพิจารณาได้แก่
สำเนาบัตรประชาชนหรือสำเนาหนังสือเดินทางของผู้มีอำนาจกระทำการแทน
สำเนาหนังสือรับรองการจดทะเบียนหุ้นส่วนของบริษัท (อายุย้อนหลังไม่เกิน 6 เดือน)
งบการเงินย้อนหลัง 2 ปี หรือ Bank Statement

เมื่อเจ้าหน้าที่ได้ตรวจสอบความถูกต้องครบถ้วนของเอกสารและตรวจสอบความมีตัวตนของลูกค้าแล้ว
และ พิจารณาเห็นสมควรอนุมัติให้มีวงเงินซื้อขายหลักทรัพย์กับบริษัทได้
ก็จะเสนอความเห็นพร้อมกับวงเงินต่อผู้บังคับบัญชาและจัดส่งให้เจ้าหน้าที่ฝ่ายปฏิบัติการที่ดูแลงานพิจารณาเครดิต
เพื่อตรวจสอบความครบถ้วนของเอกสารการเปิดบัญชีและให้ความเห็นต่อวงเงินที่ขออนุมัติก่อนนำเสนอขออนุมัติจากผู้มีอำนาจอนุมัติตามลำดับชั้น
(โปรดดูรายละเอียดในส่วนที่ 2 ข้อ 9
หัวข้อการกำหนดอำนาจอนุมัติของคณะกรรมการพิจารณาสินเชื่อ)

นอกจากนั้นเมื่อลูกค้าเปิดบัญชีกับบริษัทครบ 1 ปี
บริษัทจะดำเนินการประเมินวงเงินและปรับปรุงข้อมูลลูกค้าให้เป็นปัจจุบันทุกราย
ในระหว่างปีหากลูกค้าต้องการปรับวงเงิน เจ้าหน้าที่จะพิจารณาประวัติการชำระเงิน
ปริมาณการซื้อขาย และรวบรวมข้อมูลเพื่อการพิจารณาวงเงินเพิ่มเติมเพื่อนำเสนอตามขั้นตอนข้างต้น

นโยบายการควบคุมและติดตามการซื้อขายหลักทรัพย์ของลูกค้า 

บริษัทหลักทรัพย์ ทรีนีตี้ จำกัด มีมาตรการควบคุมดูแลการซื้อขายหลักทรัพย์ของลูกค้าอย่างรัดกุม
เพื่อให้ถูกต้องเป็นไปตามกฎเกณฑ์ของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ ได้แก่
การจัดให้มีการควบคุมผู้ใช้ระบบซื้อขายหลักทรัพย์
การกำหนดหลักเกณฑ์ในการควบคุมดูแลเจ้าหน้าที่รับอนุญาต เจ้าหน้าที่การตลาด
และบุคคลอื่นที่เกี่ยวข้อง การกำหนดวงเงินให้ลูกค้าอย่างเหมาะสม
การกำหนดอำนาจอนุมัติการซื้อขายบนระบบซื้อขายหลักทรัพย์
การจัดระบบงานและช่องทางให้ลูกค้าสามารถร้องเรียนในกรณีที่เจ้าหน้าที่ปฏิบัติไม่เหมาะสม
รวมถึงการดูแลกรณีที่มีข้อผิดพลาดในการทำรายการให้ลูกค้าและแก้ไขให้เกิดความผิดพลาดลดลง
เป็นต้น
นอกจากนั้นบริษัทยังมีระเบียบปฏิบัติภายในต่างๆเพื่อควบคุมดูแลการซื้อขายและการชำระราคาของลูกค้าเพื่อไม่ให้เกิดความเสี่ยงกับบริษัท
ได้แก่ การห้ามไม่ให้ลูกค้าซื้อเพิ่มเมื่อเกิดการชำระล่าช้า
รวมไปถึงการปรับลดวงเงินและการปิดบัญชี หากลูกค้ามีปัญหาในการชำระเงิน เป็นต้น

นอกจากนั้น บริษัท ทรีนีตี้ อินฟอร์เมชั่น จำกัด
ซึ่งให้บริการงานตรวจสอบและดูแลการปฏิบัติงานภายในแก่บริษัทหลักทรัพย์
จะเป็นผู้ตรวจสอบการซื้อขายของลูกค้า และการปฏิบัติงานของเจ้าหน้าที่
และแจ้งผลการตรวจสอบโดยตรงถึงกรรมการอำนวยการ คณะกรรมการบริษัท
และคณะกรรมการตรวจสอบ

  2) การให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance)

บริษัทหลักทรัพย์ ทรีนีตี้ จำกัด เริ่มการบริการให้กู้ยืมเพื่อซื้อหลักทรัพย์ในระบบเครดิตบาลานซ์
(Credit Balance) เมื่อเดือนมกราคม 2546 บริษัทได้กำหนดนโยบาย
ขั้นตอนการดำเนินการและอำนาจอนุมัติให้รัดกุมและให้สอดคล้องกับสภาวะการลงทุน
ตลอดจนหลักเกณฑ์และข้อบังคับต่าง ๆ ที่เกี่ยวข้อง โดยสรุปได้ดังนี้

นโยบายการให้กู้ยืมเพื่อซื้อหลักทรัพย์

บริษัทกำหนดวงเงินให้กู้ยืมแก่ลูกค้าแต่ละรายไม่เกินร้อยละ 25 ของเงินกองทุนของบริษัท
ซึ่งบริษัทจะพิจารณารับลูกค้าโดยวิเคราะห์ฐานะการเงินและความรู้ความเข้าใจของลูกค้าในเรื่องความเสี่ยงและวิธีการในการกู้ยืมเพื่อซื้อหลักทรัพย์
สำหรับหลักทรัพย์ที่อนุญาตให้กู้ยืม
บริษัทโดยคณะกรรมการพิจารณาสินเชื่อมีนโยบายในการคัดเลือกหลักทรัพย์ที่จะอนุญาตให้กู้ยืมจากการพิจารณาสภาพคล่องในการซื้อขายของหลักทรัพย์
ความผันผวนของราคาและปัจจัยพื้นฐานของหลักทรัพย์นั้นๆ
รวมถึงการกำหนดอัตรามาร์จิ้นของหลักทรัพย์ที่อนุญาตให้ซื้อขายตามความเสี่ยงของหลักทรัพย์เพื่อให้บริษัทมีหลักประกันจากลูกค้าที่เพียงพอป้องกันความเสี่ยงในการให้กู้ยืมเงิน

นโยบายในการรับลูกค้าและอนุมัติวงเงินซื้อหลักทรัพย์ให้ลูกค้า 

เมื่อลูกค้าแสดงความจำนงที่จะขอวงเงินระบบเครดิตบาลานซ์
เจ้าหน้าที่การตลาดต้องจัดให้มีข้อมูลของลูกค้าตามที่บริษัทกำหนด
และต้องทำความเข้าใจกับลูกค้าเกี่ยวกับการลงทุน ประวัติการลงทุน
และประวัติการกู้ยืมเงินเพื่อซื้อหลักทรัพย์
ความพร้อมและความเข้าใจในการปฏิบัติตามกฎระเบียบเกี่ยวกับการกู้ยืมเงินเพื่อซื้อหลักทรัพย์
โดยให้ลูกค้าลงนามในแบบข้อชี้แจงสำหรับการเปิดบัญชีซื้อขายระบบเครดิตบาลานซ์
ก่อนดำเนินการและนำเสนอเพื่อขออนุมัติวงเงินตามขั้นตอนการเปิดบัญชีที่กล่าวในข้อ 1.1)
ทั้งนี้การพิจารณาวงเงินให้ลูกค้าจะพิจารณาวงเงินรวมทุกประเภท สำหรับบัญชีที่มีกับบริษัท

นโยบายการควบคุมและติดตามการซื้อขายหลักทรัพย์ของลูกค้า

บริษัท กำหนดนโยบายการควบคุมและติดตามการซื้อขายหลักทรัพย์ของลูกค้าเช่นเดียวกับในข้อ 1.1)
และเพิ่มเติมขั้นตอนปฏิบัติในเรื่องต่อไปนี้

1.  การวางหลักประกัน การเรียกหลักประกันและการบังคับชำระหนี้

  บริษัทรับเฉพาะเงินสดและหลักทรัพย์จดทะเบียนเป็นหลักประกันเท่านั้น
  และกำหนดให้เจ้าหน้าที่การตลาดและเจ้าหน้าที่ฝ่ายปฏิบัติการสอบทานความเพียงพอของหลักประกันของลูกค้าทุกวัน
  หากต้องมีการบังคับชำระหนี้
  บริษัทได้ให้อำนาจฝ่ายปฏิบัติการดำเนินการบังคับขายหลักทรัพย์ของลูกค้าได้หากเจ้าหน้าที่การตลาดไม่ได้บังคับขายตามข้อกำหนดของบริษัท

2.  การดูแลหลักประกันและทรัพย์สินของลูกค้า

  บริษัทแยกหลักประกันของลูกค้าจากบัญชีของบริษัท
  และปฏิบัติต่อทรัพย์สินของลูกค้าตามประกาศคณะกรรมการกำกับหลักทรัพย์และตลาดหลักทรัพย์

  3) การค้าหลักทรัพย์

บริษัทมีการลงทุนในตราสารหนี้ทั้งตราสารหนี้ระยะสั้นอายุไม่เกิน 90 วัน และตราสารหนี้ระยะยาว เช่น พันธบัตร หุ้นกู้ นอกจากนั้น ในปี 2546 บริษัทได้ลงทุนในกองทุนรวมซึ่งจัดตั้งร่วมกับตลาดหลักทรัพย์แห่งประเทศไทย ซึ่งมีวัตถุประสงค์ลงทุนในหลักทรัพย์จดทะเบียนเพื่อเสริมสภาพคล่องของตลาดหลักทรัพย์

ในปี 2547 บริษัทมีรายได้จากการลงทุนในตราสารหนี้ทั้งสิ้น 9 ล้านบาท
ซึ่งรวมทั้งกำไรจากการซื้อขายและรายได้ดอกเบี้ยจากการลงทุน ณ วันที่ 31 ธันวาคม 2547
บริษัทมีเงินลงทุนในตราสารหนี้เพื่อค้าและเผื่อขายจำนวน 248 ล้านบาท
และมีเงินลงทุนในกองทุนรวมจำนวน 25 ล้านบาท ซึ่งมีกำไรที่ยังไม่เกิดขึ้น ณ วันที่ 31 ธันวาคม
2547 จำนวน 2 ล้านบาทที่บันทึกไว้ในส่วนของผู้ถือหุ้น

นโยบายการการลงทุนของบริษัท

การลงทุนและการค้าหลักทรัพย์ของบริษัทสามารถแบ่งตามประเภทของตราสารได้ดังนี้

1. เงินฝาก ตั๋วเงินที่สถาบันการเงินเป็นผู้ออก ตั๋วเงินคลัง
พันธบัตรรัฐบาลหรือรัฐวิสาหกิจที่มีอายุการไถ่ถอนไม่เกิน 3 ปี นับแต่วันที่ลงทุน

  2. ตราสารหนี้ภาคเอกชน หรือหน่วยลงทุน

3. หลักทรัพย์ประเภทพันธบัตรรัฐบาล พันธบัตรรัฐวิสาหกิจ
หรือตราสารแสดงสิทธิในหนี้ที่รัฐบาลค้ำประกัน ที่มีอายุไถ่ถอนเกิน 3 ปีนับแต่วันที่ลงทุน

4. หลักทรัพย์จดทะเบียนในตลาดหลักทรัพย์

5. หลักทรัพย์มิใช่หลักทรัพย์จดทะเบียนในตลาดหลักทรัพย์

  6. หลักทรัพย์ประเภทอื่นนอกเหนือจากข้างต้น

บริษัทมีนโยบายการลงทุนและค้าหลักทรัพย์ที่มีสภาพคล่องสูง
โดยบริษัทจะทำการศึกษาและคัดเลือกหลักทรัพย์ที่มีพื้นฐานและผลการดำเนินงานที่ดี
มีบทวิเคราะห์สนับสนุน และได้รับผลตอบแทนที่ดีตามสภาพของตลาด
โดยลักษณะการลงทุนและค้าหลักทรัพย์จะขึ้นกับสภาวะตลาด

นโยบายการควบคุมดูแลการลงทุน

คณะกรรมการบริษัท ทรีนีตี้ วัฒนา จำกัด (มหาชน)
จะเป็นผู้อนุมัติวงเงินลงทุนของบริษัทและบริษัทในกลุ่ม
รวมทั้งอนุมัติระเบียบวิธีปฏิบัติและการบริหารความเสี่ยงเกี่ยวกับการลงทุน
นอกจากนั้นได้แต่งตั้งคณะกรรมการพิจารณาการลงทุนและคณะกรรมการตราสารหนี้
เพื่อควบคุมดูแลการลงทุนให้เป็นไปตามระเบียบและขั้นตอนปฏิบัติที่ได้รับอนุมัติ
และควบคุมกำกับดูแลความเสี่ยงในการลงทุนให้เหมาะสม
รวมถึงการพิจารณาอนุมัติกรอบการลงทุนของผู้ดูแลบัญชีเงินลงทุนของบริษัท เช่น
การจำกัดและการอนุมัติผลขาดทุนของการลงทุน (โปรดดูรายละเอียดในส่วนที่ 2 ข้อ 9
หัวข้อการกำหนดอำนาจอนุมัติของคณะกรรมการพิจารณาการลงทุนและคณะกรรมการตราสารหนี้)

นโยบายการตั้งสำรองค่าเผื่อการด้อยค่าของเงินลงทุน

บริษัทหลักทรัพย์ ทรีนีตี้ จำกัด
มีนโยบายการบันทึกเงินลงทุนและการตั้งสำรองค่าเผื่อการด้อยค่าเช่นเดียวกับบริษัท ทรีนีตี้ วัฒนา
จำกัด (มหาชน)

  4) การเป็นที่ปรึกษาการลงทุน

บริษัทให้บริการด้านที่ปรึกษาการลงทุนควบคู่กับการให้บริการนายหน้าซื้อขายหลักทรัพย์
โดยจะทำหน้าที่ในการให้คำแนะนำเกี่ยวกับการลงทุนซื้อขายหลักทรัพย์ให้กับลูกค้า
ปัจจุบันบริษัทยังไม่มีการคิดค่าธรรมเนียมในการให้คำปรึกษาการลงทุนแต่อย่างใด
บริษัทได้รับความเห็นชอบระบบงานที่ปรึกษาการลงทุนแล้วตั้งแต่เมื่อวันที่ 5 พฤศจิกายน 2546 ดังนั้น
บริษัทสามารถให้คำแนะนำผ่านสื่อต่างๆได้ ในฐานะที่ปรึกษาการลงทุน

  5) การจัดจำหน่ายหลักทรัพย์

บริษัทหลักทรัพย์ ทรีนีตี้ จำกัด
มีการให้บริการด้านการจัดจำหน่ายและรับประกันการจัดจำหน่ายหลักทรัพย์แก่บริษัทต่างๆที่ประสงค์จะเสนอขายหลักทรัพย์ทั้งตราสารหนี้และตราสารทุน
โดยมีเจ้าหน้าที่ที่ผ่านการทดสอบความรู้ของการเป็นที่ปรึกษาทางการเงินของสำนักงาน ก.ล.ต.
และมีคุณสมบัติเป็นผู้ควบคุมการปฏิบัติงาน

ผลงานที่สำคัญด้านการจัดจำหน่ายและรับประกันการจัดจำหน่ายหลักทรัพย์ในปี 2546 และปี 2547
สรุปได้ดังนี้

ในปี 2546
บริษัทมีงานด้านการจัดจำหน่ายและรับประกันการจัดจำหน่ายหลักทรัพย์ที่เป็นการเสนอขายหลักทรัพย์ต่อประชาชนเป็นครั้งแรก
ในฐานะผู้จัดการการจัดจำหน่ายและรับประกันการจำหน่าย และผู้ร่วมจัดจำหน่าย จำนวน 24 บริษัท
และการจัดจำหน่ายตราสารหนี้และหน่วยลงทุน จำนวน 3 บริษัท
ซึ่งมีมูลค่าในการจัดจำหน่ายโดยบริษัทรวมประมาณ 9,560 ล้านบาท โดยในจำนวนนี้
บริษัทได้รับแต่งตั้งเป็นผู้จัดการการจัดจำหน่ายและรับประกันการจำหน่ายหุ้นสามัญเพิ่มทุนให้แก่ บมจ.
ฐิติกร, บมจ. ไทยโอเลฟินส์, บมจ. หลักทรัพย์ กิมเอ็ง (ประเทศไทย) และบมจ.
ธนาคารกรุงเทพ และเป็นผู้จัดการการจัดจำหน่ายหุ้นกู้ของบจ. ออสเปรย์ ซีรี่ส์ วัน
ภายใต้โครงการแปลงสินทรัพย์เป็นหลักทรัพย์ของการเคหะแห่งชาติ

สำหรับปี 2547 นั้น
บริษัทให้บริการด้านการจัดจำหน่ายและรับประกันการจัดจำหน่ายหลักทรัพย์ที่เป็นการเสนอขายหลักทรัพย์ต่อประชาชน
ในฐานะผู้จัดจำหน่ายและรับประกันการจำหน่ายหลักทรัพย์จดทะเบียนจำนวน 19 บริษัท
และการจัดจำหน่ายตราสารหนี้จำนวน 2 บริษัท อาทิเช่น บมจ. บางจากปิโตรเลียม, บมจ. ทีพีไอ
โพลีน, บมจ. ท่าอากาศยานไทย, บมจ. ไทยออยส์,
นอกจากนี้ยังเป็นผู้จัดการการจัดจำหน่ายหุ้นกู้ของ บจ. ออสเปรย์ ซีรี่ส์ วัน และ บจ. ออสเปรย์
ซีรี่ส์ ทู ภายใต้โครงการแปลงสินทรัพย์เป็นหลักทรัพย์ของการเคหะแห่งชาติ

  6) การเป็นที่ปรึกษาทางการเงิน

ปัจจุบันบริษัทหลักทรัพย์ ทรีนีตี้ จำกัด
ได้รับความเห็นชอบให้ดำเนินธุรกิจการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์กำหนดเป็นระยะเวลา
5 ปี ตั้งแต่วันที่ 8 สิงหาคม 2545

ค) บริษัท ทรีนีตี้ แอ๊ดไวซอรี่ 2001 จำกัด

บริษัท ทรีนีตี้ แอ๊ดไวซอรี่ 2001 จำกัด ดำเนินธุรกิจด้านที่ปรึกษาทางการเงิน
และงานด้านวาณิชธนกิจ
โดยบริษัทได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์กำหนดเป็นระยะเวลา
5 ปี นับตั้งแต่วันที่ 22 พฤษภาคม 2544
ทั้งนี้เมื่อครบกำหนดเวลาดังกล่าวแล้วบริษัทมีนโยบายที่จะยื่นขอความเห็นชอบต่อสำนักงานเพื่อดำเนินการด้านที่ปรึกษาทางการเงินต่อไป
ในปัจจุบันบริษัท มีบุคลากรที่มีประสบการณ์และมีความรู้ความสามารถในงานด้านวาณิชธนกิจจำนวน
16 คน
โดยในจำนวนนี้มีเจ้าหน้าที่ที่ผ่านการทดสอบความรู้ของการเป็นที่ปรึกษาทางการเงินของสำนักงาน
ก.ล.ต. และมีคุณสมบัติเป็นผู้ควบคุมการปฏิบัติงานจำนวน 11 คน
บริษัทมีการให้บริการที่ปรึกษาทางการเงินหลากหลายรูปแบบ ได้แก่
ที่ปรึกษาทางการเงินในการออกและเสนอขายหลักทรัพย์
การนำหลักทรัพย์เข้าจดทะเบียนในตลาดหลักทรัพย์แห่งประเทศไทย
ที่ปรึกษาในการซื้อหรือควบกิจการ (Merger & Acquisitions)
ที่ปรึกษาและตัวกลางในการจัดหาผู้ร่วมทุน
ที่ปรึกษาในการปรับโครงสร้างบริษัทและจัดหาแหล่งเงินทุน ที่ปรึกษาในการประเมินมูลค่าหุ้น
รวมทั้งเป็นที่ปรึกษาในการให้คำแนะนำด้านต่างๆที่เกี่ยวกับตลาดเงิน
ตลาดทุนและภาวะเศรษฐกิจอุตสาหกรรมโดยรวม
ตลอดจนการให้คำแนะนำเกี่ยวกับกฎระเบียบที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
และหน่วยงานอื่นๆที่เกี่ยวข้อง

ทั้งนี้ในการให้บริการที่ปรึกษาทางการเงินจะมุ่งเน้นที่จะให้บริการที่มีประสิทธิภาพ
และเสนอรูปแบบการบริการที่เอื้อประโยชน์สูงสุดให้กับลูกค้า
รวมทั้งการสร้างโอกาสในการเสนอบริการที่ต่อเนื่องให้กับลูกค้าเพื่อเป็นการรักษาฐานลูกค้าให้กลับมาใช้บริการของบริษัทอีกในอนาคต

นอกจากนี้ บริษัทยังได้จดทะเบียนเป็นที่ปรึกษาประเภท ก
กับศูนย์ข้อมูลที่ปรึกษาของกระทรวงการคลัง
เพื่อให้บริการในฐานะปรึกษาสาขาการเงินให้แก่หน่วยงานต่างๆ ทั้งภาครัฐและเอกชน

ผลงานด้านที่ปรึกษาทางการเงินของบริษัท ทรีนีตี้ แอ๊ดไวซอรี่ 2001 จำกัด

ในปี 2546
บริษัทมีงานด้านการเป็นที่ปรึกษาทางการเงินในการเสนอขายหุ้นสามัญเพิ่มทุนต่อประชาชนครั้งแรก
(Initial Public Offering)ให้แก่บมจ. ฐิติกร จำกัด และบมจ. ไทยโอเลฟินส์ จำกัด
และการเสนอขายหุ้นสามัญเพิ่มทุนต่อประชาชน (Public Offering) ให้แก่ธนาคารกรุงเทพ
จำกัด (มหาชน)

ในปี 2547 บริษัทได้เน้นให้บริการเป็นที่ปรึกษาด้านการปรับโครงสร้างและการควบรวมกิจการ
โดยผลงานในปีดังกล่าวประกอบด้วย การเป็นที่ปรึกษาทางการเงินให้แก่ บมจ. ไทยโอลิฟินส์
เพื่อร่วมกับ บมจ ปตท. ในเข้าซื้อกิจการ บมจ. บางกอกโพลีเอททีลีน การเป็นที่ปรึกษาให้แก่บมจ.
กรุงเทพดุสิตเวชการ ในการปรับโครงสร้างและควบรวมกิจการกับบมจ. สมิติเวช
บจ.โรงพยาบาลกรุงเทพภูเก็ต และ บจ. โรงพยาบาลกรุงเทพหาดใหญ่
การเป็นที่ปรึกษาในการปรับโครงสร้างกิจการ บมจ. กันตนา และ บมจ. สมบูรณ์เทคโนโลยี
นอกจากนี้บริษัทยังได้เป็นที่ปรึกษาในการจัดทำแผนกลยุทธ์ทางธุรกิจให้แก่สถาบันการเงินเฉพาะกิจอีก
2 แห่ง

ง) บริษัท ทรีนีตี้ อินฟอร์เมชั่น จำกัด

บริษัท ทรีนีตี้ อินฟอร์เมชั่น จำกัด เป็นบริษัทที่จัดตั้งเพื่อให้บริการเกี่ยวกับด้านการเงินและบัญชี
ตรวจสอบ คอมพิวเตอร์ และทรัพยากรบุคคล รวมทั้งงานด้านธุรการอื่นๆ
รวมทั้งการตรวจสอบและดูแลการปฏิบัติงานภายในให้กับบริษัทในกลุ่มทั้งหมด
โดยบริษัทได้มีการทำสัญญาระหว่างกันดังนี้

สัญญา ระหว่าง บริษัท ทรีนีตี้ อินฟอร์เมชั่น จำกัด กับ บริษัทหลักทรัพย์ ทรีนีตี้ จำกัด

+--------------+-------------------------------------------------------+
| คู่สัญญา:       | บริษัท ทรีนีตี้ อินฟอร์เมชั่น จำกัด : ผู้ให้บริการ                   |
|              |                                                       |
|              | บริษัทหลักทรัพย์ ทรีนีตี้ จำกัด : ผู้รับบริการ                      |
+--------------+-------------------------------------------------------+
| สัญญาจ้างบริการ | ขอบเขตการให้บริการ                                      |
| :            |                                                       |
|              | -   ให้บริการเกี่ยวกับงานปฏิบัติการด้านหลักทรัพย์                 |
|              |                                                       |
|              | -   ให้บริการเกี่ยวกับการเงินและการบัญชี                      |
|              |                                                       |
|              | -   ให้บริการเกี่ยวกับการตรวจสอบและดูแลการปฏิบัติงานภายใน      |
|              |                                                       |
|              | -   ให้บริการเกี่ยวกับงานด้านทรัพยากรบุคคล และด้านธุรการ        |
|              |                                                       |
|              | -   ให้บริการเกี่ยวกับการประชาสัมพันธ์                        |
|              |                                                       |
|              | -   ให้บริการเกี่ยวกับงานธุรการ                             |
|              |                                                       |
|              |     อายุสัญญา 1 ปี และมีผลต่อเนื่องไปอีกคราวละ 1 ปี            |
|              |     หากไม่มีการบอกเลิกสัญญา                               |
|              |                                                       |
|              |     ค่าธรรมเนียมปี 2547 จำนวน 45 ล้านบาท                  |
+--------------+-------------------------------------------------------+
| สัญญาให       | ขอบเขตการให้บริการ                                      |
| ้บริการเกี่ยวกับร |                                                       |
| ะบบคอมพิวเตอร์ | -   ให้บริการติดตั้งระบบซื้อขายหลักทรัพย์และวิเคราะห์ข้อมูล         |
| :            |     ทดสอบและดูแลระบบ                                   |
|              |                                                       |
|              | -   ให้บริการกำหนดมาตรฐานเครื่องคอมพิวเตอร์                 |
|              |     ระบบเทคโนโลยีและอุปกรณ์สื่อสารต่างๆ                     |
|              |                                                       |
|              | -   ให้บริการดูแล ตรวจซ่อม                                |
|              |                                                       |
|              |    บำรุงรักษาและแก้ไขปัญหาต่างๆที่อาจจะเกิดกับระบบซื้อขายหลักทรัพย์ |
|              |                                                       |
|              | -   จัดหาบุคลากรให้เพียงพอ                                |
|              |     และเหมาะสมและมีคุณสมบัติตามผู้ว่าจ้างต้องการ               |
|              |     เพื่อให้การดำเนินงานมีประสิทธิภาพ                        |
|              |                                                       |
|              | -   จัดให้มีเจ้าหน้าที่บริการลูกค้า (Customer Support)          |
|              |     เข้ารับผิดชอบงานที่รับจ้างอย่างสม่ำเสมอ                    |
|              |                                                       |
|              |     อายุสัญญา 1 ปี และมีผลต่อเนื่องไปอีกคราวละ 1 ปี            |
|              |     หากไม่มีการบอกเลิกสัญญา                               |
|              |                                                       |
|              |     ค่าธรรมเนียม รวมอยู่ในสัญญาจ้างบริการ                    |
+--------------+-------------------------------------------------------+

สัญญา ระหว่าง บริษัท ทรีนีตี้ อินฟอร์เมชั่น จำกัด กับ บริษัท ทรีนีตี้ แอ๊ดไวซอรี่ 2001 จำกัด

+--------------+-------------------------------------------------------+
| คู่สัญญา:       | บริษัท ทรีนีตี้ อินฟอร์เมชั่น จำกัด : ผู้ให้บริการ                   |
|              |                                                       |
|              | บริษัท ทรีนีตี้ แอ๊ดไวซอรี่ 2001 จำกัด : ผู้รับบริการ               |
+--------------+-------------------------------------------------------+
| สัญญาจ้างบริการ | ขอบเขตการให้บริการ                                      |
| :            |                                                       |
|              | -   ให้บริการเกี่ยวกับการเงินและการบัญชี                      |
|              |                                                       |
|              | -   ให้บริการเกี่ยวกับการตรวจสอบและดูแลการปฏิบัติงานภายใน      |
|              |                                                       |
|              | -   ให้บริการเกี่ยวกับงานด้านทรัพยากรบุคคล และด้านธุรการ        |
|              |                                                       |
|              | -   ให้บริการเกี่ยวกับการประชาสัมพันธ์ และงานธุรการ            |
|              |                                                       |
|              | -   ให้บริการเกี่ยวกับงานคอมพิวเตอร์                         |
|              |                                                       |
|              | อายุสัญญา 1 ปี และมีผลต่อเนื่องไปอีกคราวละ 1 ปี                |
|              | หากไม่มีการบอกเลิกสัญญา                                   |
|              |                                                       |
|              | ค่าธรรมเนียมปี 2547 จำนวน 6 ล้านบาท                       |
+--------------+-------------------------------------------------------+

3.2 การตลาดและภาวะการแข่งขัน

3.2.1 ภาวะตลาดและการแข่งขันในธุรกิจหลักทรัพย์

มูลค่าการซื้อขายหลักทรัพย์เฉลี่ยต่อวันในปี 2547 มีจำนวน 20,563 ล้านบาท
เพิ่มขึ้นในอัตราร้อยละ 8 เทียบกับมูลค่าการซื้อขายเฉลี่ยต่อวันในปี 2546
อย่างไรก็ตามแม้ว่ามูลค่าการซื้อขายหลักทรัพย์เฉลี่ยต่อวันจะเพิ่มขึ้น
แต่การแข่งขันในธุรกิจหลักทรัพย์นับว่ามีความรุนแรงกว่าปี 2546 มาก
เนื่องจากมูลค่าการซื้อขายที่เพิ่มขึ้นมาจากบริษัทหลักทรัพย์ที่มีความสัมพันธ์กับ (หรือผู้ถือหุ้น)ต่างชาติ
6 แห่ง ที่มีส่วนแบ่งตลาดรวมกันร้อยละ 11 นับว่าเพิ่มขึ้นจากปี 2546
ซึ่งมีส่วนแบ่งตลาดรวมกันอยู่ที่ร้อยละ 8

ในวันที่ 14 มกราคม 2545
ตลาดหลักทรัพย์ได้ประกาศใช้อัตราค่าธรรมเนียมการซื้อขายหลักทรัพย์ขั้นต่ำร้อยละ 0.25
ของมูลค่าการซื้อขายสำหรับนักลงทุนทุกประเภทที่ทำการซื้อขายผ่านเจ้าหน้าที่การตลาด และร้อยละ
0.20 ของมูลค่าการซื้อขายสำหรับการซื้อขายผ่านอินเตอร์เน็ตเป็นระยะเวลา 3 ปี
ซึ่งมีผลบังคับและขยายระยะเวลาการบังคับใช้มาตรการดังกล่าวข้างออกไปถึงวันที่ 13 มกราคม
2550

ปัจจุบันมีบริษัทที่ได้รับใบอนุญาตเป็นนายหน้าซื้อขายหลักทรัพย์จำนวนมากถึง 37 บริษัท
ในจำนวนนี้มีบริษัทหลักทรัพย์ที่มีผู้ถือหุ้นต่างชาติจำนวน 6 บริษัทหลักทรัพย์
ทำให้การแข่งขันในธุรกิจนี้สูงขึ้นเป็นลำดับ
อย่างไรก็ตามแนวโน้มได้เปลี่ยนจากการแข่งขันด้านราคามาเป็นการแข่งขันด้านคุณภาพการให้บริการ
และบทวิจัย
ดังนั้นผลการดำเนินงานของบริษัทหลักทรัพย์จึงขึ้นอยู่กับความสามารถและคุณภาพของการให้บริการที่ครบวงจร

ตารางสรุปภาวะหลักทรัพย์

  ------------------------------------ ----------- ----------- ------------
                                       2545        2546        2547

  ดัชนีตลาดหลักทรัพย์ (จุด)                  356         772         668

  มูลค่าหลักทรัพย์ตามราคาตลาด (ล้านบาท)      1,986,236   4,789,857   4,521,895

  มูลค่าการซื้อขายหลักทรัพย์รวม (ล้านบาท)      4,123,284   9,400,946   10,117,240

  มูลค่าการซื้อขายหลักทรัพย์เฉลี่ยต่อวัน (ล้านบาท) 8,357       19,030      20,563

  อัตราเงินปันผลตอบแทน (%)                2.72        1.81        2.75

  อัตราส่วนราคาปิดต่อกำไรต่อหุ้น (เท่า)        6.98        13.65       9.4

  จำนวนบริษัทจดทะเบียน (บริษัท)             389         407         439

  จำนวนบริษัทจดทะเบียนใหม่ (IPO) (บริษัท)    24          27          50

  มูลค่าตลาดบริษัทจดทะเบียนใหม่ (IPO)*       43,656      105,868     233,195
  (ล้านบาท)                                                     
  ------------------------------------ ----------- ----------- ------------

  * มูลค่าตลาดคำนวณจากราคา IPO

  ที่มา : ตลาดหลักทรัพย์แห่งประเทศไทย

มูลค่าการซื้อขายหลักทรัพย์และส่วนแบ่งตลาดของบริษัทสมาชิกปี 2546 เทียบกับปี 2547

[]

ในต้นปี 2546
ตลาดหลักทรัพย์ได้ดำเนินการมาตรการเพื่อการควบคุมการโยกย้ายงานของเจ้าหน้าที่การตลาด
ส่งผลให้การแย่งตัวเจ้าหน้าที่ลดลง ตั้งแต่ปี 2546
บริษัทดำเนินนโยบายสร้างเจ้าหน้าที่การตลาดใหม่ และในปี 2547 บริษัทเปิดสาขาใหม่ 4 แห่ง
เพิ่มนักวิเคราะห์หลักทรัพย์ ขยายฐานลูกค้าโดยใช้บทวิเคราะห์หลักทรัพย์ที่แม่นยำ
และการจัดสัมมนาแก่ลูกค้าของบริษัททุกไตรมาส
แต่เนื่องจากภาวะผันผวนอย่างมากของตลาดหลักทรัพย์
ส่งผลให้บริษัทต้องชะลอการนำบริษัทเข้าจดทะเบียนในปี 2547
และเนื่องปริมาณการซื้อขายของนักลงทุนต่างชาติที่ซื้อขายผ่านบริษัทหลักทรัพย์ต่างชาติเพิ่มสูงขึ้นมากในช่วงปลายปี
2547 มีผลให้ส่วนแบ่งการตลาดของบริษัทหลักทรัพย์ที่ไม่มีฐานลูกค้าต่างชาติลดลง
รวมถึงส่วนแบ่งการตลาดของบริษัทที่ลดลงเช่นกัน

ปี 2547 บริษัทมีส่วนแบ่งการตลาดแต่ละเดือน ดังนี้

  --------------- ------------------- ---------------- -------------------
  เดือน            ส่วนแบ่งทางการตลาด    เดือน             ส่วนแบ่งทางการตลาด

  มกราคม          2.61%               กรกฎาคม          2.65%

  กุมภาพันธ์         2.65%               สิงหาคม           2.48%

  มีนาคม           2.58%               กันยายน           2.40%

  เมษายน          2.47%               ตุลาคม            2.22%

  พฤษภาคม         2.47%               พฤศจิกายน         2.08%

  มิถุนายน          2.75%               ธันวาคม           2.08%
  --------------- ------------------- ---------------- -------------------

สำหรับกลุ่มลูกค้าเป้าหมายของบริษัทหลักทรัพย์ ทรีนีตี้ จำกัด นั้น
เป็นลูกค้ารายย่อยซึ่งเป็นบุคคลธรรมดาและนิติบุคคลทั่วไป
ปัจจุบันกลุ่มลูกค้าดังกล่าวเป็นฐานลูกค้าหลักของบริษัทโดยมีมูลค่าการซื้อขายคิดเป็นร้อยละ 92.89
ของมูลค่าการซื้อขายรวมของบริษัทซึ่งสัดส่วนลดลงจากปี 2546 ที่อยู่ที่ร้อยละ 95
เป็นผลจากการที่บริษัทมีฐานลูกค้าที่เป็นกองทุนสถาบันในประเทศเพิ่มมากขึ้นเป็นร้อยละ 6.16
จากเดิมร้อยละ 3.64 และในช่วงที่ผ่านมาบริษัท ไม่มีการพึ่งพิงลูกค้ารายใดรายหนึ่งเกิน 10%
ของรายได้รวม โดยลูกค้าของบริษัทจะซื้อขายหลักทรัพย์ด้วยเงินสดคิดเป็นสัดส่วนร้อยละ 92.80
และซื้อขายด้วยบัญชีเครดิตบาลานซ์ในสัดส่วนร้อยละ 4.73
สำหรับการซื้อขายหลักทรัพย์ผ่านระบบอินเตอร์เน็ต ก็มีสัดส่วนเพิ่มขึ้นเช่นกันจากร้อยละ 0.92
เป็นร้อยละ 2.46

ตารางแสดงมูลค่าซื้อขายของลูกค้าแยกตามประเภทของลูกค้า

+-------------+---------+-------+---------+-------+---------+--------+
|             | ปี 2545  |       | ปี 25456 |       | ปี 2547  |        |
+=============+=========+=======+=========+=======+=========+========+
| ประเภทลูกค้า  | มูล      | สัดส่วน | มูล      | สัดส่วน | มูล      | สัดส่วน  |
|             | ค่าซื้อขาย |       | ค่าซื้อขาย |       | ค่าซื้อขาย |        |
|             |         | (%)   |         | (%)   |         | (%)    |
|             | (       |       | (       |       | (       |        |
|             | ล้านบาท) |       | ล้านบาท) |       | ล้านบาท) |        |
+-------------+---------+-------+---------+-------+---------+--------+
| รายย่อย      | 106     | 99.67 | 216     | 95.10 | 234     | 92.89  |
|             | ,290.97 |       | ,660.18 |       | ,180.79 |        |
+-------------+---------+-------+---------+-------+---------+--------+
| สถ          | 249.00  | 0.23  | 8       | 3.64  | 15      | 6.16   |
| าบันในประเทศ |         |       | ,305.81 |       | ,521.62 |        |
+-------------+---------+-------+---------+-------+---------+--------+
| สถา         | -       | -     | 212.62  | 0.10  | 1       | 0.51   |
| บันต่างประเทศ |         |       |         |       | ,273.95 |        |
+-------------+---------+-------+---------+-------+---------+--------+
| อื่นๆ         | 100.91  | 0.10  | 2       | 1.16  | 1       | 0.45   |
|             |         |       | ,632.77 |       | ,127.64 |        |
+-------------+---------+-------+---------+-------+---------+--------+
| รวม         | 106     | 1     | 227     | 1     | 252     | 100.00 |
|             | ,640.88 | 00.00 | ,811.38 | 00.00 | ,103.99 |        |
+-------------+---------+-------+---------+-------+---------+--------+

หมายเหตุ : อื่น ๆ หมายถึง บัญชีซื้อขายของบริษัทหลักทรัพย์ ทรีนีตี้ จำกัด

ตารางแสดงมูลค่าซื้อขายของลูกค้าแยกตามประเภทบัญชี

+--------------+---------+-------+---------+-------+---------+-------+
|              | ปี 2545  |       | ปี 2546  |       | ปี 2547  |       |
+==============+=========+=======+=========+=======+=========+=======+
| ประเภทบัญชี    | มูล      | สัดส่วน | มูล      | สัดส่วน | มูล      | สัดส่วน |
|              | ค่าซื้อขาย |       | ค่าซื้อขาย |       | ค่าซื้อขาย |       |
|              |         | (%)   |         | (%)   |         | (%)   |
|              | (       |       | (       |       | (       |       |
|              | ล้านบาท) |       | ล้านบาท) |       | ล้านบาท) |       |
+--------------+---------+-------+---------+-------+---------+-------+
| บัญชีเงินสด     | 106     | 99.97 | 218     | 95.92 | 233     | 92.8  |
|              | ,610.26 |       | ,502.31 |       | ,948.82 |       |
+--------------+---------+-------+---------+-------+---------+-------+
| บัญ           | -       | -     | 7       | 3.16  | 11      | 4.73  |
| ชีเครดิตบาลานซ์ |         |       | ,204.80 |       | ,935.59 |       |
+--------------+---------+-------+---------+-------+---------+-------+
| บัญชีอินเตอร์เน็ต | 30.62   | 0.03  | 2       | 0.92  | 6       | 2.46  |
|              |         |       | ,104.27 |       | ,199.76 |       |
+--------------+---------+-------+---------+-------+---------+-------+
| บัญชีซื้อขายหุ้นกู้  | -       | -     | -       | -     | 19.82   | 0.01  |
+--------------+---------+-------+---------+-------+---------+-------+
| รวม          | 106     | 1     | 227     | 1     | 252     | 1     |
|              | ,640.88 | 00.00 | ,811.38 | 00.00 | ,103.99 | 00.00 |
+--------------+---------+-------+---------+-------+---------+-------+

แนวโน้มธุรกิจหลักทรัพย์ในปี 2547

โครงสร้างรายได้ของบริษัทหลักทรัพย์ประกอบไปด้วยรายได้ค่าธรรมเนียมซื้อขายหลักทรัพย์(Brokerage)
รายได้ค่าธรรมเนียมจากงานด้านวาณิชธนกิจ(Investment Banking)
กำไรจากการบริหารพอร์ตการลงทุน(Portfolio Investment)
และค่าธรรมเนียมจากการบริหารกองทุนส่วนบุคคล(Private Fund Management)
จากโครงสร้างรายได้ของบริษัทหลักทรัพย์ดังกล่าว
ทำให้ธุรกิจหลักทรัพย์เป็นธุรกิจที่เติบโตตามทิศทางของตลาดทุนเป็นหลัก

แนวโน้มของธุรกิจหลักทรัพย์มีความสัมพันธ์โดยตรงกับทิศทางของดัชนี SET ในขณะเดียวกันดัชนี SET
ก็เป็นปัจจัยที่สะท้อนแนวโน้มการเจริญเติบโตทางเศรษฐกิจของประเทศ
ดังนั้นความต่อเนื่องของอัตราการเจริญเติบโตทางเศรษฐกิจจึงเป็นปัจจัยหลักที่สนับสนุนการเติบโตของบริษัทหลักทรัพย์ตามไปด้วย

อย่างไรก็ตามแม้ว่าอัตราการเจริญเติบโตทางเศรษฐกิจจะยังคงมีความต่อเนื่อง
แต่มีปัจจัยลบจากทั้งในประเทศและต่างประเทศที่ไม่สามารถควบคุมมากระทบอัตราการเจริญเติบโตทางเศรษฐกิจ
เช่นสถานการณ์การก่อการร้าย ราคาน้ำมันที่ปรับตัวสูง ภัยพิบัติทางธรรมชาติ การขึ้นอัตราดอกเบี้ย
ปัจจัยดังกล่าว ส่งผลต่อเนื่องต่อดัชนี SET ทำให้ดัชนีมีความผันผวนสูงตามไปด้วย

ทั้งนี้มูลค่าการซื้อขายหลักทรัพย์เฉลี่ยต่อวันเป็นปัจจัยหลักที่มีผลต่อผลประกอบการของบริษัทหลักทรัพย์
จากสถิติในอดีตพบว่ามูลค่าการซื้อขายหลักทรัพย์รวมจะมีความสัมพันธ์กับมูลค่าหลักทรัพย์ตามราคาตลาด
(Market capitalization) โดยมูลค่าการซื้อขายหลักทรัพย์รวมจะมีมูลค่าประมาณ 2 เท่า
ของมูลค่าหลักทรัพย์ตามราคาตลาด ดังนั้นมูลค่าการซื้อขายเฉลี่ยต่อวันจะเพิ่มขึ้นเมื่อดัชนี SET
ปรับเพิ่มขึ้น
และ/หรือขึ้นอยู่กับการนำบริษัทจดทะเบียนใหม่เข้ามาจดทะเบียนในตลาดมากขึ้นเพื่อให้ขนาดของมูลค่าหลักทรัพย์ตามราคาตลาดใหญ่ขึ้น

ในปี 2547 มีบริษัทจดทะเบียนใหม่เกิดขึ้นจำนวน 50 บริษัท
และมีมูลค่าหลักทรัพย์ตามราคาตลาดจำนวนรวมกัน 233,195 ล้านบาท (คำนวณ ณ ราคา IPO)
เพิ่มขึ้นร้อยละ 120 จากปีก่อน โดยในปี 2548
คาดว่าจะมีบริษัทยื่นขอจดทะเบียนในตลาดหลักทรัพย์เพิ่มขึ้นมากกว่าปี 2547 ในอัตราร้อยละ 20%
เป็นผลให้มูลค่าซื้อขายหลักทรัพย์เฉลี่ยต่อวันปรับเพิ่มขึ้นประมาณร้อยละ 7
สนับสนุนการเติบโตของบริษัทหลักทรัพย์ในปี 2548

แนวโน้มการแข่งขัน 

ปี 2548 มีบริษัทหลักทรัพย์แห่งใหม่เพิ่มขึ้นประมาณ 3-5 ราย
ทำให้การแข่งขันทวีความรุนแรงทั้งด้านความพอเพียงของจำนวนบุคลากร และการได้มาซึ่งธุรกิจ
ดังนั้นผู้ประกอบการจึงต้องปรับตัวด้วยการมุ่งเน้นคุณภาพการให้บริการ ทั้งด้านการแนะนำการลงทุน
และการให้บริการบทวิเคราะห์หลักทรัพย์ที่มีคุณภาพ
ตลอดจนเน้นความพยายามในการขยายฐานกลุ่มลูกค้าซื้อขายหลักทรัพย์ให้กว้างขึ้น
และพัฒนาขีดความสามารถในธุรกิจที่ปรึกษาทางการเงินและการจัดจำหน่ายและรับประกันการจำหน่ายหลักทรัพย์

กลยุทธ์การแข่งขัน

บริษัทหลักทรัพย์ ทรีนีตี้ จำกัด
มีนโยบายที่จะทำธุรกิจนายหน้าซื้อขายหลักทรัพย์โดยกำหนดกลยุทธ์การแข่งขันในด้านการให้บริการข้อมูลที่ถูกต้อง
ครบถ้วน รวดเร็ว และฉับไว เพื่อให้ลูกค้าของบริษัทได้รับข้อมูลเพื่อใช้ประกอบการตัดสินใจลงทุน
บริษัทมีบุคลากรด้านการตลาดที่มีความเชี่ยวชาญและมีคุณภาพ
บริษัทมีสาขาสำนักงานด้านค้าหลักทรัพย์ในกรุงเทพฯ และเขตภูมิภาค 15 สาขา ครอบคลุมใน 10
จังหวัด ในปี 2548
บริษัทมีนโยบายเพิ่มประสิทธิภาพบุคลากรเพื่อให้บริการและอำนวยความสะดวกให้กับลูกค้าของบริษัทได้อย่างทั่วถึง
นอกจากนั้นบริษัทยังมีนโยบายที่จะเข้าร่วมในการจัดจำหน่ายและรับประกันการจำหน่ายหลักทรัพย์ที่อยู่ในความสนใจของลูกค้า
รวมทั้งเป็นผู้นำในการเสนอผลิตภัณฑ์ใหม่เพื่อให้บริการแก่ลูกค้า

3.2.2 ภาวะการแข่งขันธุรกิจที่ปรึกษาทางการเงิน

การฟื้นตัวของภาวะการซื้อขายหลักทรัพย์ นับตั้งแต่ปี 2544
ส่งผลให้ธุรกิจด้านที่ปรึกษาทางการเงินกลับมาฟื้นตัวอีกครั้ง โดยในปี 2547
มีบริษัทจดทะเบียนเข้าใหม่ในตลาดหลักทรัพย์แห่งประเทศไทย (Stock Exchange of Thailand
: SET) จำนวน 36 บริษัท และบริษัทจดทะเบียนในตลาดหลักทรัพย์ใหม่ (Market for
Alternative Investment : MAI) จำนวน 14 บริษัท
คิดเป็นมูลค่ารวมตามราคาตลาดที่จัดจำหน่ายต่อประชาชน รวมทั้งสิ้น 37,604.56 ล้านบาท
นอกจากนี้มีบริษัทจดทะเบียนเดิมระดมทุนเพิ่มในรูปของการเสนอขายหุ้นให้แก่ผู้ถือหุ้นเดิม (Right
Issue) ประชาชนทั่วไป (Public Offering: PO) และเสนอขายบุคคลเฉพาะเจาะจง
(Private Placement : PP) รวมทั้งสิ้นประมาณ 22,823.19 ล้านบาท

สำหรับแนวโน้มภาวะการแข่งขันของธุรกิจด้านการเป็นที่ปรึกษาทางการเงิน
ปัจจุบันมีผู้ประกอบธุรกิจที่ปรึกษาทางการเงินในจำนวนที่มากขึ้น
ซึ่งรวมถึงบริษัทที่ได้รับความเห็นชอบจากสำนักงาน ก.ล.ต. ซึ่ง ณ วันที่ 12 มกราคม 2548
มีจำนวน 70 ราย โดยรวมบริษัทที่ระงับการให้บริการที่ปรึกษาทางการเงิน 9 ราย
เมื่อเปรียบเทียบกับจำนวนบริษัทที่ประกอบธุรกิจที่ปรึกษาทางการเงินณ วันที่ 25 กุมภาพันธ์ 2547
มีจำนวน 64 ราย แสดงให้เห็นถึงภาวะการแข่งขันที่สูงขึ้น โดยมีปัจจัยของคุณภาพของทีมงาน
ประสบการณ์และความเชี่ยวชาญในธุรกรรมต่างๆ เครือข่ายความสัมพันธ์
ความคิดริเริ่มในการนำเสนอรูปแบบตราสารทางการเงินใหม่ๆ เป็นปัจจัยที่สำคัญในการแข่งขัน

กลยุทธ์การแข่งขัน

บริษัท ทรีนีตี้ แอ๊ดไวซอรี่ 2001 จำกัด มีนโยบายเน้นการดูแลลูกค้าแบบครบวงจร
โดยการสร้างความสัมพันธ์กับลูกค้าในลักษณะ Corporate Client
ให้บริการที่ปรึกษาด้านการระดมทุนทั้งตราสารหนี้และตราสารทุน
การออกตราสารจากการแปลงสินทรัพย์เป็นหลักทรัพย์ รวมถึงการเป็นที่ปรึกษาในการควบรวมกิจการ
บริษัทเชื่อว่าด้วยทีมงานที่มีคุณภาพ ประสบการณ์ และความเชี่ยวชาญในธุรกิจ
บริษัทสามารถแข่งขันและให้บริการที่ดีกับลูกค้าได้

3.3 การจัดหาแหล่งเงินทุน

3.3.1 แหล่งที่มาของเงินทุน

ณ วันที่ 31 ธันวาคม 2547 บริษัทหลักทรัพย์ ทรีนีตี้ จำกัด
มีเงินทุนจากส่วนของผู้ถือหุ้นและเงินกู้ยืมคิดเป็นร้อยละ 45.18 และร้อยละ 22.67
ของหนี้สินและส่วนของผู้ถือหุ้นรวมตามลำดับ ทั้งนี้วงเงินสินเชื่อจากสถาบันการเงิน
บริษัทมีไว้เพื่อเป็นเงินทุนหมุนเวียนและแหล่งเงินทุนสำรองเพิ่มเติม
สำหรับนโยบายการจัดหาเงินทุนในอนาคต
บริษัทมีนโยบายในการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงิน
โดยคำนึงถึงความเหมาะสมของอัตราส่วนเงินกองทุนต่อสินทรัพย์สภาพคล่องสุทธิเป็นหลัก

3.3.2 การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้น

บริษัท ทรีนีตี้ วัฒนา จำกัด (มหาชน) มีเงินให้กู้ยืมเพื่อการดำเนินงานแก่บริษัทในกลุ่มเท่านั้น
ซึ่งอัตรากู้ยืมระหว่างกันเป็นอัตราตลาด บริษัทไม่มีการให้กู้ยืมแก่
หรือกู้ยืมจากผู้บริหารหรือผู้ถือหุ้นแต่อย่างใด

3.3.3 การดำรงเงินกองทุนต่อสินทรัพย์สภาพคล่องสุทธิ

บริษัท ทรีนีตี้ วัฒนา จำกัด (มหาชน) มีนโยบายให้บริษัทหลักทรัพย์ ทรีนีตี้ จำกัด (มหาชน)
ดำรงเงินกองทุนต่อสินทรัพย์สภาพคล่องให้เป็นไปตามนโยบายของสำนักงานคณะกรรมการกำกับหลักทรัพย์และตลาดหลักทรัพย์ตลอดระยะเวลา

ณ วันที่ 31 ธันวาคม 2547 บริษัทหลักทรัพย์ ทรีนีตี้ จำกัด
มีอัตราส่วนเงินกองทุนต่อสินทรัพย์สภาพคล่องสุทธิร้อยละ 86.44
ทั้งนี้ตามเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์กำหนดให้มีอัตราส่วนดังกล่าวไม่น้อยกว่าร้อยละ
7